E Granada (Andalouzia) e oa bet ganet en ti niverennet 12, calle (straed) de Gracia. Merch yaouañ kont ha kontez Teba e oa. He zad e oa Cipriano de Palafox y Portocarrero (1784-1839), kont Teba, breur yaouañ kont Montijo – gantañ ez eas an titl diwezhatoch – aet a-du gant Bro-Chall en amzer Napoleon Iañ. Ofiser e oa, perzh a gemeras en Emgann Pariz e 1814 ma rankas Napoleon Iañ dilezel ar galloud goude bezañ bet faezhet.